
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 55
                                                              din 28 martie 2019
privind reglementarea situației juridice a imobilului de natură teren situat în Municipiul Sighișoara, str. Mihai Viteazu, nr. 7A, înscris în C.F. nr. 56652, sub nr. top. 3310/2 (nr. C.F. vechi 9720 (A+1), transcris din C.F. nr. 5387), în suprafaţă de 56,00 mp.

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.090/06.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 200/27.09.2018, prin care s-a aprobat preluarea, începând cu data de 01.10.2018, a contractului de concesiune nr. 89/383/19.01.1996, așa cum a fost modificat și completat prin actul adițional nr. 1/02.11.2000, încheiat între Consiliul Local al Municipiului Sighișoara, în calitate de concedent și S.C. Premier S.R.L., în calitate de concesionar, având ca obiect terenul situat în Municipiul Sighișoara, str. Mihai Viteazu, nr. 7A, înscris în C.F. nr. 5387, sub nr. top. 3310/2, în suprafaţă de 56,00 mp., destinat construirii de „refugiu pentru călători și spațiu comercial” de către domnul Guldas Nusret, ca urmare a dobândirii în proprietate conform contractului de vânzare autentificat la B.N.P. Melinte Una Livia Manuela, cu Încheierea de autentificare nr. 99/03.02.2015, a imobilului - construcție, edificat pe terenul concesionat, proprietate a Statului Român, înscris în C.F. 56652 Sighișoara (C.F. vechi 9720 (A+1)), nr. cad. C1, nr. top. 3310/2-C1;

Având în vedere contractul de concesiune nr. 9/21049/28.09.2018, încheiat în baza Hotărârii Consiliului Local Sighișoara nr. 200/27.09.2018, între Municipiul Sighișoara, în calitate de concedent și Guldas Nusret, în calitate de concesionar, având ca obiect terenul situat în Municipiul Sighișoara, str. Mihai Viteazu, nr. 7A, înscris în C.F. nr. 56652, sub nr. top. 3310/2 (nr. C.F. vechi 9720 (A+1), transcris din C.F. nr. 5387), în suprafaţă de 56,00 mp., cu destinația de „refugiu pentru călători și spațiu comercial;

Având în vedere referatul nr. 19.723/29.11.2018 al Oficiului de Cadastru și Publicitate Imobiliară Mureș - Biroul de Cadastru și Publicitate Imobiliară Sighișoara comunicat domnului Guldas Nusret în urma depunerii de către acesta a solicitării de înscriere a dreptului de concesiune, obligație ce cade în sarcina concesionarului conform prevederilor contractului de concesiune nr. 9/21049/28.09.2018;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere prevederile art. 871 - 873 și art. 876 - 878 din Legea nr. 287/2009 privind Codul civil, republicat, cu modificările şi completările ulterioare;

            Având în vedere prevederile Ordonanței de Urgență a Guvernului nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007, cu modificările și completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 6.089/06.03.2019, prin care se propune reglementarea situației juridice a imobilului de natură teren situat în Municipiul Sighișoara, str. Mihai Viteazu, nr. 7A, înscris în C.F. nr. 56652, sub nr. top. 3310/2 (nr. C.F. vechi 9720 (A+1), transcris din C.F. nr. 5387), în suprafaţă de 56,00 mp., astfel încât să se poată realiza operațiunea de radiere din Cartea Funciară a dreptului de concesiune înscris în favoarea S.C. Premier S.R.L. și înscrierea în Cartea Funciară a dreptului de concesiune în favoarea concesionarului Guldas Nusret, potrivit contractului de concesiune nr. 9/21049/28.09.2018, încheiat în baza Hotărârii Consiliului Local Sighișoara nr. 200/27.09.2018, îndeplinindu-se prevederile legale în acest sens;
           Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

     H O T Ă R Ă Ş T E:

Art. 1. Se ia act și se constată faptul că imobilul de natură teren înscris în C.F. nr. 56652, sub nr. top. 3310/2 (nr. C.F. vechi 9720 (A+1), transcris din C.F. nr. 5387), în suprafaţă de 56,00 mp. face în prezent obiectul contractului de concesiune nr. 9/21049/28.09.2018, încheiat între Municipiul Sighișoara, în calitate de concedent și Guldas Nusret, în calitate de concesionar, în baza Hotărârii Consiliului Local Sighișoara nr. 200/27.09.2018.

Art. 2. Se ia act și se constată faptul că potrivit situației de Carte Funciară, la partea de sarcini este înscris dreptul de concesiune al S.C. Premier S.R.L., în temeiul contractului de concesiune nr. 89/383/19.01.1996, așa cum a fost modificat și completat prin actul adițional nr. 1/02.11.2000, încheiat între Consiliul Local al Municipiului Sighișoara, în calitate de concedent și S.C. Premier S.R.L., în calitate de concesionar, situație care nu mai este de actualitate, fiind modificată, deoarece, în prezent imobilul de natură teren identificat potrivit art. 1 din prezenta hotărâre face obiectul contractului de concesiune nr. 9/21049/28.09.2018, încheiat între Municipiul Sighișoara, în calitate de concedent și Guldas Nusret, în calitate de concesionar, în baza Hotărârii Consiliului Local Sighișoara nr. 200/27.09.2018, drept de concesiune care se notează în cartea funciară pe numele concesionarului Guldas Nusret.

Art. 3. Date fiind prevederile articolelor precedente din prezenta hotărâre se va proceda la radierea dreptului de concesiune al S.C. Premier S.R.L. și la înscrierea dreptului de concesiune al actualului concesionar Guldas Nusret asupra imobilului de natură teren înscris în C.F. nr. 56652, sub nr. top. 3310/2 (nr. C.F. vechi 9720 (A+1), transcris din C.F. nr. 5387), în suprafaţă de 56,00 mp. care face în prezent obiectul contractului de concesiune nr. 9/21049/28.09.2018.
Art. 4. Prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune al S.C. Premier S.R.L.

Art. 5. Prezenta hotărâre se va comunica concesionarului Guldas Nusret, în vederea efectuării demersurilor pentru înscrierea dreptului de concesiune al acestuia în Cartea Funciară.
Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Public de Cadastru și Agricultură și Biroul Buget, Contabilitate, Salarizare - Direcţia Economică din cadrul Municipiului Sighişoara.

Art. 7.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  2 ex. Biroul Public de Cadastru și Agricultură;
  1 ex. Biroul Buget, Contabilitate, Salarizare - Direcţia Economică;

  1 ex. S.C. Premier S.R.L.;
  1 ex domnul Guldas Nusret.
14 ex.
B.A. 

